Τάκης Σπυριδάκης

Ο Τάκης ( Παναγιώτης ) Σπυριδάκης (Αίγινα, 4 Φεβρουαρίου 1958 - Αθήνα, 14 Σεπτεμβρίου 2019) ήταν Έλληνας ηθοποιός του κινηματογράφου, του θεάτρου και της τηλεόρασης, σκηνοθέτης και σεναριογράφος.

 Βιογραφία 
Ο Τάκης Σπυριδάκης γεννήθηκε στην Αίγινα και μεγάλωσε στον Πειραιά, όπου πήγε και σχολείο. Εργάστηκε από μικρός σε διάφορες δουλειές (πήγαινε σε νυχτερινό γυμνάσιο). Παρακολουθούσε συχνά κινηματογραφικές ταινίες, χωρίς όμως να έχει εξαρχής προσανατολιστεί προς το επάγγελμα του ηθοποιού. Φοίτησε στη  Δραματική Σχολή του Εθνικού Θεάτρου, την οποία εγκατέλειψε λίγο πριν το τέλος.Βλ. «Late Night -Τάκης Σπυριδάκης» (τηλεοπτική συνέντευξη), στο κανάλι ΑΝΤ1 TV στο youtube, μεταξύ 3΄22΄΄ και 5΄40΄΄ Aνακτήθηκε στις 15 Σεπτεμβρίου 2019.

 Καριέρα 
Έχει συμμετάσχει σε 13 ταινίες ενώ το σκηνοθετικό του ντεμπούτο πραγματοποίησε το 1994 με την ταινία Ο κήπος του Θεού, της οποίας έγραψε και το σενάριο. Η ταινία τιμήθηκε με 7 κρατικά βραβεία ποιότητας στο Φεστιβάλ Θεσσαλονίκης.

Ο Σπυριδάκης εμφανίστηκε για πρώτη φορά στη μεγάλη οθόνη ερμηνεύοντας έναν από τους πρωταγωνιστές της ταινίας Γλυκιά συμμορία, σε σκηνοθεσία του Νίκου Νικολαΐδη (1983). Για την ερμηνεία του εκείνη απέσπασε το ειδικό βραβείο ερμηνείας στο Φεστιβάλ Θεσσαλονίκης, τον ίδιο χρόνο. Αξιοσημείωτη ήταν και η δεύτερη συμμετοχή του, στη Λούφα και παραλλαγή του Νίκου Περάκη (1984). Ακολούθησαν η Πρωινή περίπολος (Νίκος Νικολαΐδης, 1986), Προστάτης οικογένειας (Νίκος Περάκης, 1997), Αυτή η νύχτα μένει (Νίκος Παναγιωτόπουλος, 1999), Μαύρο γάλα (Νίκος Τριανταφυλλίδης, 1999), Κανείς δεν χάνει σε όλα (Διονύσης Γρηγοράτος, 2000), Φτηνά τσιγάρα (Ρένος Χαραλαμπίδης, 2000), Κουράστηκα να σκοτώνω τους αγαπητικούς σου (Νίκος Παναγιωτόπουλος, 2002), Λούφα και παραλλαγή: Σειρήνες στο Αιγαίο (Νίκος Περάκης, 2005), Ισοβίτες (Θόδωρος Μαραγκός, 2008) και 4 μαύρα κοστούμια (Ρένος Χαραλαμπίδης, 2009).

Το 1989 ο Σπυριδάκης έγραψε και σκηνοθέτησε την ταινία μικρού μήκους Βέρα Κρουζ, που απέσπασε το 1ο βραβείο καλύτερης ταινίας στο αντίστοιχο Φεστιβάλ, τιμήθηκε από το Υπουργείο Πολιτισμού και βραβεύτηκε από το Εθνικό Κέντρο Ταινιών της Γαλλίας, το 1990. Τα τελευταία τέσσερα χρόνια πρωταγωνιστούσε στο θέατρο, στο έργο του Γιάννη Τσίρου "Άγριος Σπόρος", στο θέατρο Επί Κολωνώ, σε σκηνοθεσία Ελένης Σκότη. Συμμετείχε, επίσης, σε διαφημίσεις για εταιρεία κινητής τηλεφωνίας, στην οποία υποδυόταν τον πρόεδρο μιας ποδοσφαιρικής ομάδας.

 Βραβεία και διακρίσεις 
Το 1994, στο 35ο Φεστιβάλ Κινηματογράφου Θεσσαλονίκης, ο Σπυριδάκης έλαβε ειδική μνεία για την ερμηνεία του στην ταινία του Ο κήπος του Θεού.

 Προσωπική ζωή 
Ο Σπυριδάκης έκανε δύο γάμους. Ο πρώτος έγινε όταν ήταν περίπου 20 χρονών και διήρκεσε μόλις έξι μήνες, ενώ ο δεύτερος κράτησε 20 χρόνια, από τον οποίο το ζευγάρι απέκτησε δυο κόρες.Βλ. «Late Night -Τάκης Σπυριδάκης», ό.π., μεταξύ 13΄΄18΄΄ και 15΄12΄΄. Απεβίωσε στις 13 Σεπτεμβρίου 2019 σε ηλικία 61 ετών από καρκίνο.

 Φιλμογραφία 
+ΈτοςΤίτλοςΡόλος1981Επίτρεψέ μου να συστηθώ1983Γλυκιά συμμορίαΑνδρέας1984Λούφα και παραλλαγήστρατιώτης Παναγιώτης Μπαλούρδος ΓκανιάνΑντώνης1987Πρωινή περίπολος φύλακας1994Ο κήπος του Θεού Ψηλός1997Προστάτης οικογενείας Σάββας1998Από το σπίτι μέχρι το μπακάλικο1999Μαύρο γάλα Μάικ Αμίτογλου2000Aυτή η νύχτα μένειμπουζουξήςTο φως που σβήνειΜυρισιώτηςΦτηνά τσιγάρα ΜάκηςKανείς δε χάνει σ' όλαταξιτζής2002Κουράστηκα να σκοτώνω τους αγαπητικούς σουάνδρας σε αυτοκίνητο2004Ουτοπία 2005Λούφα και παραλλαγή: Σειρήνες στο Αιγαίοκαπετάν-Γιάννης 2008ΝεμπράσκαΙσοβίτες λοχαγός2009Κάθαρσηυπουργός (φωνή)20104 μαύρα κουστούμια Κοσμάς2011Οι ιππείς της Πύλου Μπάμπης2012Exit K1ταξιτζήςΑν...Σπύρος2013Η λιμουζίνα: Κωμωδία παρεξηγήσεωναποστολέαςΜέχρι το τέλοςπροπονητής2015Απόψε τρώμε στης Ιοκάστης Κοσμάς ΛεοντίδηςΑμόρε μίοThe Republic Μάριος Σφήκας2017Άρια

 Παραπομπές 

 Εξωτερικοί σύνδεσμοι 
 26/12/2014 Ραδιοφωνική εκπομπή «Μπαλάντες για Παράξενους Λωτοφάγους» σε επιμέλεια του Τάκη Σπυριδάκη

Κατηγορία:Έλληνες σκηνοθέτες
Κατηγορία:Έλληνες ηθοποιοί κινηματογράφου
Κατηγορία:Έλληνες σεναριογράφοι